**Plata on-line a taxelor de şcolarizare sau a taxelor pentru disciplinele restante**

În acest moment, Universitatea Babeş-Bolyai, prin intermediul Centrului de Sisteme Informatice din cadrul Direcţiei Tehnologiei Informaţiei şi Comunicaţiilor, pune la dispoziţie celor interesaţi platforme ce permit plata on-line.

O platformă de plată on-line este disponibilă în cadrul sistemului AcademicInfo. Prin intermediul acesteia studenţii înmatriculaţi la orice nivel de studiu pot efectua plăţi ale taxelor de şcolarizare sau ale taxelor pentru disciplinele restante (cu excepţia studenţilor care se află în prelungire de studiu care pot să achite taxele privind examenele restante numai la secretariat). Aceste plăţi sunt posibile după autentificarea studenţilor în sistemul AcademicInfo, la adresa <https://academicinfo.ubbcluj.ro> şi prin accesarea opţiunii Taxe din meniul principal.